खूबसूरत और घने बाल आपकी पर्सनालिटी में चार चांद लगा देते हैं. आजकल लड़कियां अपने बालों से जुड़ी समस्याओं से परेशान रहती हैं. बदलते मौसम, धूप और प्रदूषण के कारण लड़कियों के बाल बेजान और रूखे हो जाते हैं. जिसके कारण कभी कभी बालों में झड़ने की समस्या भी हो जाती है. बालों से जुड़ी समस्याओं को दूर करने के लिए लड़कियां कई तरह के शैंपू, तेल और कंडीशनर का इस्तेमाल करती हैं. इन प्रोडक्ट में केमिकल की भरपूर मात्रा पाई जाती है. जिससे आपके बालों को फायदे की जगह नुकसान हो सकता है. बालों में तेल ना लगाने के कारण भी बालों से जुड़ी समस्याएं बढ़ जाती हैं.